सुब्रमण्यन ने कहा कि वह कार्यकाल के बाद भी देश की सेवा को प्रतिबद्ध हैं। उन्होंने अपने कार्यकाल की कोई निर्धारित अंतिम तिथि बताये बगैर कहा कि वह एक या दो महीने में वित्त मंत्रालय से विदाई लेंगे। सरकार के शीघ्र ही उनके उत्तराधिकारी की तलाश शुरू करने की उम्मीद है। सुब्रमण्यन को 16 अक्टूबर, 2014 को वित्त मंत्रालय में मुख्य आर्थिक सलाहकार नियुक्त किया गया था। उनकी नियुक्ति तीन साल के लिए हुई थी। पिछले वर्ष सितंबर में उनका कार्यकाल एक साल के लिए बढ़ाया गया था।